الیکٹرانکس اور اطلاعات تکنالوجی کی وزارت
بہترپڑھائی کے لئے اے آئی کے توسط سے ذاتی تعلیم کی فراہمی
عظیم الشان عالمی اجلاس کے چوتھے روزایک ذمہ داراے آئی کا موضوع چھایارہا
اے آئی کے ماہرین نے ذمہ داراے آئی کے قیام کی ضرورت اوراے آئی تعلیم کے نتائج میں بہتری لانے پرتفصیلی گفتگوکی
ہندوستان کی پائیدارترقی کے نشانے کو پوراکرنے میں اے آئی کے رول پربھی سیرحاصل گفتگو
اے آئی کے لئے ایک ایکونظام وضع کرنے کے سلسلے میں تلنگانہ حکومت کی حصولیابیوں کی جھلک ریاست میں پیش کی گئی ، ریاست کا مقصد یہ ہے کہ حیدرآباد کو دنیا کے 25سرکردہ اے آئی اختراعی ہبس یامراکز میں سے ایک مرکز کے طورپرترقی دی جائے
نئی دہلی ،9؍اکتوبر:سماجی اختیارات 2020کے لئے ذمہ داراے آئی ریز2020اجلاس کے چوتھے روز بڑے سماجی مسائل کو حل کرنے کے لئے اے آئی تحقیق میں تیزی لانے تعلیمی نتائج میں سدھارکے لئے اے آئی کو بااثربنانے اورہندوستان کے لئے کلی طورپر اے آئی کے مواقع جیسے موضوعات پر تفصیلی گفتگوہوئی ۔ پہلے اجلا س میں ڈاکٹرمنیش گپتا، ڈائرکٹرگوگل ریسرچ لیب نے سماجی ضروریات کے تناظرمیں اے آئی کی صلاحیت اوروسیع پیمانے پران سماجی ضروریات کا حل نکالنے جیسے موضوعات پر تفصیل سے گفتگوکی ۔ انھوں نے اپنے خطاب میں کہاکہ سیلاب سے بچاو کے انتباہ کو لے کر موسمیاتی پیش گوئی کے لئے اے آئی کا استعمال ہونے لگاہے ۔ علاوہ ازیں صحت کو لاحق خطرات جیسے اندھاپن، دل کو ہونے والے امراض ، ذیابیطس اورکینسرجیسی بیماریوں کا قبل از وقت پتہ لگانے میں بھی اس کا استعمال ہوسکتاہے ۔ انھوں نے کہاکہ اے آئی کی خصوصیات بہت ہیں اس لئے اس کو بہتربنانے اوراس کے استعمال میں تیزی لانے کی اشد ضرورت ہے ۔
اسی اجلاس میں وی پی آئی بی ایم کلاؤڈاینڈ کاگنیٹوسافٹ ویئر کے گوروشرمانے کہاکہ اقوام متحدہ کی حصولیابیوں میں اے آئی کا کامیابی کے ساتھ استعمال ہورہاہے ۔ پائیدارترقی کے نشانے کو پوراکرنے میں اے آئی پرمبنی حل کے تعلق سے عوام کو بیدارکرنے کی ضرورت ہے ۔ انھوں نے مزید کہاکہ ہندوستان میں اے آئی کے وسیع ترامکانات ہیں ۔ اورخلامیں ایک عالمی قائد کی حیثیت سے خود کو منوانے کے لئے ہمارے ملک کو اے آئی پرمبنی معاشرے میں تبدیل کیاجانا ازحدضروری ہے ۔ ضرورت اس بات کی بھی ہے کہ اے آئی نظام کو محفوظ اورشفاف بنایاجائے ۔ساتھ ہی صارفین کے اعتماد کی حوصلہ افزائی کے لئے جواب دہی بھی مقررکی جائے ۔
اسی اجلاس میں ایک ایکونظام وضع کرنے کے سلسلے میں تلنگانہ حکومت حصولیابیوں کی ایک جھلک بھی پیش کی گئی ۔ آئندہ دہائی تک ریاستی حکومت حیدرآباد کو دنیا کے 25سرکردہ اے آئی اختراعی ہبس یامراکز میں سے ایک مرکز کے طورپر ترقی دینے کا منصوبہ تیارکیاہے ۔جناب جائش رنجن ، پرنسپل سکریٹری آئی ٹی ای سی محکمہ حکومت تلنگانہ نے اے آئی شعبہ میں تحقیق کو ترقی دینے کے حوالے سے ریاستی حکومت کے ذریعہ کی جارہی متعدد کوششوں کی تفصیل پیش کی ۔
اے آئی کو قابل قبول بنانے اوراختراعات کو فروغ دینے کے لئے شراکت داری کی ضرورت پر ہوئے ایک اجلاس سے خطاب کرتے ہوئے جناب بھاسکرگواتی صدر، اورچیف ڈیجیٹل آفیسر نوکیہ سافٹ ویئر نے کہاکہ اے آئی کو فروغ دینے کے تعلق یہ ضروری ہے کہ اختراعات اوراس شعبے میں خدمات وعام لوگوں کو جوڑنے کی مہم کو اولیت دی جائے ۔ اس کے ساتھ ساتھ انھوں نے سوشل میڈیا کا حوالہ دیتے ہوئے اے آئی سے جوڑے خطرات سے بھی آگاہ کیا۔ اورکہاکہ وسیع پیمانے پر سوشل میڈیا کے استعمال سے دماغی اورجسمانی صحت واطمینان بخش زندگی پرمضراثرات مرتب ہوسکتے ہیں ۔
لوکلائزیشن اینڈ ایسیسبلٹی لیڈ مائیکروسافٹ کے جناب بالندوشرما نے بھی اجلاس میں شرکت کی ۔ انھوں نے اس شعبہ میں حکومت کے رول اوراے آئی تک رسائی میں اضافے کے تعلق سے گفتگوکی ۔ پڑھائی کے لئے اے آئی کے استعمال کے موضوع پر اے آئی فیلواور ڈائرکٹروسی ٹی او ۔آئی بی ایم اے آئی ایپس محترمہ شالنی کپور اورجناب پرکاش مالیہ وی پی سیلس مارکیٹنگ کمیونیکیشن گروپ اور ایم ڈی انٹیل نے سیرحاصل گفتگوکی ۔محترمہ کپورنے کہاکہ اس سلسلے میں تعلیم کی ضرورت میں تیزی سے اضافہ ہورہاہے ۔اس سے تعلیمی نتائج میں بھی بہتری آرہی ہے ۔ اے آئی ذاتی تعلیم کے ساتھ ساتھ ابتدائی تعلیم کے ڈھانچے میں بہتری لانے میں معاون ثابت ہوسکتی ہے ۔ تاکہ انفرادی سطح پر لوگوں کی صلاحیتوں میں پیداہونے والے خلاء کوپرکیاجاسکے ۔ یونیسیف میں ہندوستان کی نمائندہ ڈاکٹریاسمین علی حق نے اے آئی میں ہونے والی اختراعات سے بچوں پرپڑنے والے اثرات پر گفتگوکی ۔ انھوں نے کہاکہ اے آئی شعبے میں ہونے والی اختراعات کا مرکز بچوں کی ضروریات ہونی چاہیئے ۔ ابتداہی میں اے آئی کے استعمال سے نوجوانوں کے دل ودماغ پر جو اثرات مرتب ہوں گے وہ دیرپااور مضبوط ہوں گے ۔ چنانچہ اے آئی لوگوں کی صلاحیتوں کو بہتربنانے اورلیبرمارکیٹ کی ضرورتوں کو پوراکرنے میں معاون ثابت ہوسکتی ہے ۔
اجلاس کے آخرمیں تین نکات پر تفصیل سے گفتگوہوئی ۔ سویڈش بینکراور صنعت کار جناب مارکس ویلن برگ ، نیتی آیوگ کے سی او، جناب امیتابھ کانت نے جہاں یہ کہاکہ ہندوستان کے لئے اے آئی بہتراقتصادی مواقع فراہم کرسکتی ہے وہیں دوسری طرف محترمہ ریکھامینن چیئرمین اور ایم ڈی اسینچیوراورجناب ابھیشیک سنگھ صدراورسی ای او ، این ای جی ڈی نے اے آئی کو ذمہ داربنانے پر زوردیا۔ تیسری گرماگرم بحث میں جناب تلین کمار سی ای او، گورنمنٹ ای ۔مارکیٹ پلیس اورجناب سائبال چکرورتی ،ایم ڈی اینڈ پارٹنربی سی جی نے ای ۔مارکیٹ کے حوالے سے اے آئی کے رول پربحث کی ۔
ریز 2020 ، 5اکتوبر سے 9اکتوبر کے درمیان منعقد ہوا جس میں مختلف شعبوں سے تعلق رکھنے والے 77ہزار زائد لوگوں نے شرکت کی ۔ علاوہ ازیں 146ملکوں کے نمائندوں نے بھی اس اجلاس میں حصہ لیا۔ ہندوستان تکلنالوجی کی سطح پر اوراپنے ڈاٹاکی بنیاد پر عالمی سطح پر اے آئی کا مرکز بن سکتاہے ۔ ریز 2020ایک ایسا اجلاس ہے جس کے پلیٹ فارم سے ڈاٹاپرمبنی ماحولیات کو فروغ دینے میں بڑی مددمل سکتی ہے ۔ اور اس سے عالمی برادری کو اے آئی کو ترقی دینے میں بھی بڑی آسانی ہوسکتی ہے ۔ ریز2020اپنی نوعیت کا ایک ایسا اجلاس ہے جس سے ہندوستان میں سماجی طورپراصلاحات کا روڈ میپ تیارکیاجاسکتاہے ۔ لیکن اس کے لئے ضروری ہے کہ اے آئی کو ذمہ داربنانے کے ساتھ ساتھ اسے بااختیاربنایاجائے ۔ اس اجلاس کا انعقاد حکومت ہند نے وزارت الیکٹرانکس وانفارمیشن تکنالوجی اور نیتی آیوگ کے اشتراک سے کیاگیاہے ۔ اس اجلاس میں عالمی صنعتی شخصیتوں نے جہاں شرکت کی وہیں بڑے پیمانے پرحکومتوں کے نمائندوں اورپالیسی ساز اداروں کے افراد نے شرکت کی ۔ .